Pura Besi Kalung

Pura Besi Kalung inggih punika silih sinunggil pura kahyangan jagat sané magenah ring wawidangan Désa Adat Utu, Désa Babahan, Kecamatan Penebel, Kabupatén Tabanan, Bali.

 Babad 
Manut prasasti, Pura Luhur Besi Kalung kawangun duk abad ka 9–12 Masehi. Ring Prasasti Babahan I sané marangka 839 Saka (917 Masehi) sané kasineb ring Pura Puseh Jambelangu, Désa Adat Bolangan, wénten lengkara sané masurat '..... Cala Silunglung Kaklungan Pangulumbigyan....'. Ring dija kruna puniki prasida kaartiang sakadi, Balé suci (Cala Silunglung), kaklungan miwah upakara pabersihan (Pangulumbigyan). Saking lengkara punika, minabang pisan parinama Besi Kalung mawit saking kruna ‘CalaSilunglun’ sané nguah pabaosan ipun dados ‘Sikalung’ raris kauwah malih dados ‘Besikalung’. Sapunika, wit sané kaping kalih mawit saking kawéntenan peninggalan lingga ring palinggih utama (agung).

 Pustaka